ནམ་མཁའ་ལྟ་བུར་ཡངས་པའི་བློ་གྲོས་ཀྱི། །ཕ་མཐའ་འཇིག་རྟེན་མེས་པོས་
རྟོགས་དཀའ་བས། །འཆད་རྩོད་རྩོམ་པའི་རྒྱལ་མཚན་སྲིད་པའི་རྩེར། །བསྒྲེང་
བའི་བཤེས་གཉེན་དམ་པར་གསོལ་བ་འདེབས། །བློ་བཟང་སྙན་པའི་གྲགས་འབར་
བཙོང་ཁ་པའི། །བསྟན་པ་འཆི་མེད་ལམ་གྱི་ཚད་བཞིན་དུ། །རྒྱ་ཆེར་སྤེལ་ཞིང་
འཛིན་ལ་མཚོ་བྱུང་མའི། །རྗེས་འགྲོ་དཔལ་ལྡན་བླ་མར་གསོལ་བ་འདེབས། །ངག་
གི་ ་དབང་ཕྱུག་འཇམ་དཔལ་སྙིང་པོ་ཡི། །བསྟན་པ་(༡༢༤ན)ཆེན་པོ་ཧོར་གྱི་རྒྱལ་ཁམས་
སུ། །འཛིན་པའི་འཕྲིན་ལས་ཤིང་རྟ་འདྲེན་མཁས་པ། །མཚུངས་མེད་སྤྲུལ་པའི་སྐུ་
366

བླ་མའི་བསྟོད་ཚོགས་ཀྱི་རིམ་པ། : ༼༡༥༽
:
ལ་གསོལ་བ་འདེབས། །དུས་གསུམ་བསགས་པའི་དགེ་བས་དམ་པ་ཁྱོད། །རྡོ་རྗེ་ལྟ་
བུར་མི་གཡོ་རྟག་བརྟན་ཅིང༌། །ཚེ་རབས་ཀུན་ཏུ་ཁྱེད་ཀྱིས་རྗེས་བཟུང་སྟེ། །དལ་
བའི་རྟེན་བཟང་དོན་ལྡན་བྱེད་པར་ཤོག །ཅེས་སྐྱིད་ཤོད་སྤྲུལ་སྐུ་ངག་དབང་བསྟན་
འཛིན་འཕྲིན་ལས་ཀྱི་སྐྱེས་རབས་ཀྱི་གསོལ་འདེབས་འདི་ནི་བཱ་ཁན་བནྡེས་བསྐུལ་བའི་
ངོར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་ཆང་ཁྱིམ་པ་ངག་དབང་མཁྱེན་བརྩེའོ།། །།